pythainlp/thai-wiki-dataset-v4 huggingface dataset:
ว่าน หลี่

ว่าน หลี่ (ธันวาคม ค.ศ. 1916 – 15 กรกฎาคม ค.ศ. 2015) เป็นนักปฏิวัติคอมมิวนิสต์และนักการเมืองชาวจีนผู้ดำรงตำแหน่งรองนายกรัฐมนตรีคนที่หนึ่งของสาธารณรัฐประชาชนจีนตั้งแต่ ค.ศ. 1983 ถึง 1988 และประธานคณะกรรมาธิการสามัญประจำสภาประชาชนแห่งชาติคนที่ 5 ตั้งแต่ ค.ศ. 1988 ถึง 1993
ว่านเข้าร่วมพรรคคอมมิวนิสต์จีนใน ค.ศ. 1936 และเป็นผู้นำกิจกรรมการปฏิวัติและการต่อต้านในช่วงสงครามในมณฑลชานตงบ้านเกิดของเขา ภายหลังการก่อตั้งรัฐคอมมิวนิสต์ใน ค.ศ. 1949 ว่านได้ทำงานในกระทรวงต่าง ๆ ของรัฐบาล และต่อมาได้เป็นส่วนหนึ่งของคณะผู้บริหารเทศบาลกรุงปักกิ่ง เขาถูกกวาดล้างในช่วงการปฏิวัติวัฒนธรรม แต่ในที่สุดก็ได้รับการกู้ชื่อเสียงและกลับมาทำงานในตำแหน่งหัวหน้าพรรคประจำมณฑลอานฮุย ที่ซึ่งเขาเป็นผู้นำการปฏิรูปการเกษตรที่ประสบความสำเร็จ โดยมีระบบความรับผิดชอบครัวเรือนเป็นศูนย์กลาง ในคริสต์ทศวรรษ 1980 ว่านกลายเป็นหนึ่งในนักปฏิรูปสายกลางชั้นนำในระดับผู้นำสูงสุดของจีน โดยสนับสนุนการปฏิรูปตามรัฐธรรมนูญ การเสริมสร้างความเข้มแข็งของสถาบันนิติบัญญัติ และการยกเลิก "วาระตลอดชีพ'" ของผู้นำทางการเมืองระดับสูง เขาได้รับแต่งตั้งเป็นประธานสภานิติบัญญัติแห่งชาติ (สภาประชาชนแห่งชาติ) ใน ค.ศ. 1988 เขาเกษียณใน ค.ศ. 1993
ลำพูน วอริเออร์ สเตเดียม

ลำพูน วอริเออร์ สเตเดียม  เป็นสนามกีฬาที่สร้างขึ้นเพื่อใช้เป็นสนามเหย้าของสโมสรฟุตบอลลำพูน วอริเออร์ ตั้งอยู่ที่บ้านกู่เส้า ตำบลเหมืองจี้ อำเภอเมืองลำพูน จังหวัดลำพูน มีความจุทั้งหมด 5,400 ที่นั่ง
วันเอกราช (ประเทศมาเลเซีย)

วันเอกราช  หรือ วันชาติ  เป็นวันเอกราชของสหพันธรัฐมาลายาจากจักรวรรดิบริติช เป็นวันรำลึกถึงคำประกาศอิสรภาพมาลายาเมื่อวันที่ 31 สิงหาคม ค.ศ. 1957 และมีการกำหนดไว้ในรัฐธรรมนูญมาเลเซีย มาตรา 160 วันนี้เป็นวันที่มีพิธีและการปฏิบัติอย่างเป็นทางการและไม่เป็นทางการทั่วประเทศ
การกำหนดให้วันที่ 31 สิงหาคมเป็นวันชาติของมาเลเซียก่อให้เกิดข้อพิพาท โดยมีการเรียกร้องให้ความสำคัญกับการเฉลิมฉลองวันมาเลเซีย  ในวันที่ 16 กันยายนแทน วันมาเลเซียเป็นวันรำลึกถึงการก่อตั้งประเทศมาเลเซียใน ค.ศ. 1963 เมื่อสี่ดินแดนอันประกอบด้วยบอร์เนียวเหนือ, ซาราวัก, สิงคโปร์ และมาลายา รวมกันเป็นประเทศมาเลเซีย บางคน โดยเฉพาะคนจากมาเลเซียตะวันออก โต้แย้งว่าเป็นเรื่องไร้เหตุผลที่เฉลิมฉลองวันที่ 31 สิงหาคม ค.ศ. 1957 เป็นวันชาติมาเลเซีย ทั้งที่เพิ่งก่อตั้งมาเลเซียได้เพียง ค.ศ. 1963 ผู้สนับสนุนฮารีเมอร์เดกาโต้แย้งว่า "สหพันธรัฐ" ตามที่กำหนดไว้ในมาตรา 160 ของรัฐธรรมนูญมาเลเซีย คือ "สหพันธรัฐมาลายา" ที่ก่อตั้งขึ้นใน ค.ศ. 1957
เทือกเขาแอนติ-เลบานอน

เทือกเขาแอนติ-เลบานอน  หรือเรียกอีกอย่างว่า เขาอามานา (Mount Amana) เป็นเทือกเขาที่ทอดยาวในแนวตะวันตกเฉียงใต้ถึงตะวันออกเฉียงเหนือ ประมาณ ซึ่งก่อตัวเป็นพรมแดนส่วนใหญ่ของระหว่างประเทศซีเรียและเลบานอน โดยเขตแดนส่วนใหญ่จะกำหนดไว้ตามสันเขาของเทือกเขา พื้นที่ส่วนใหญ่ของเทือกเขาจะอยู่ในประเทศซีเรีย
เขาเอร์ซีเยส

เขาเอร์ซีเยส  เป็นภูเขาไฟที่ดับสนิท ตั้งอยู่ในจังหวัดคัยเซรี ประเทศตุรกี เป็นภูเขาไฟรูปกรวยขนาดใหญ่
ภูเขาไฟเริ่มก่อตัวในยุคไมโอซีน ในตอนแรกภูเขาไฟทางทิศตะวันออกชื่อ Koç Dağ ก่อตัวขึ้นจากลาวาไหล จากนั้นก่อตัวทางทิศตะวันออกอีกครั้งก็เกิดการปะทุของระเบิดครั้งใหญ่และก่อตัวเป็นปล่องภูเขาไฟ ในช่วงยุคไพลสโตซีน ภูเขาได้แปรเปลี่ยนขึ้นภายในปล่องภูเขาไฟร่วมกับกลุ่มโดมลาวา การปะทุด้านข้างของภูเขาอาจทำให้เกิดชั้นเถ้าถ่านในทะเลดำและทะเลเมดิเตอร์เรเนียนในช่วงต้นยุคโฮโลซีน
ชาวชูวัช

ชาวชูวัช (- - -; Chuvash people) เป็นกลุ่มชาติพันธุ์กลุ่มชนเตอร์กิก ซึ่งเป็นสาขาหนึ่งของเผ่าโอกูร์ อาศัยอยู่ในพื้นที่ตั้งแต่ภูมิภาคอีเดล-อูรัลไปจนถึงไซบีเรีย
ส่วนใหญ่อาศัยอยู่ในสาธารณรัฐชูวัชและพื้นที่โดยรอบ แต่ชุมชนชาวชูวัชก็อาจพบได้ทั่วทั้งประเทศรัสเซีย รวมไปถึงในเอเชียกลางด้วย พวกเขาพูดภาษาชูวัช ซึ่งเป็นกลุ่มภาษาเตอร์กิก ที่แยกออกจากภาษาอื่นในกลุ่มภาษานี้เมื่อกว่าพันปีก่อน ชาวชูวัชส่วนใหญ่นับถืออีสเทิร์นออร์ทอดอกซ์ แม้ว่าจะมีส่วนน้อยที่นับถือวัตติเซนยาลีหรืออิสลามนิกายซุนนีก็ตาม
รองประธานพรรคคอมมิวนิสต์จีน

รองประธานคณะกรรมาธิการกลางพรรคคอมมิวนิสต์จีน  เป็นตำแหน่งที่มีอำนาจสูงสุดเป็นอันดับสองในพรรคคอมมิวนิสต์จีนรองจากประธานพรรคตั้งแต่ ค.ศ. 1956 ถึง 1982 ตำแหน่งดังกล่าวถูกยกเลิกใน ค.ศ. 1982 เพื่อถอดตำแหน่ง "ประธาน" ออกจากการดำรงตำแหน่งในรัฐบาล โดยสงวนไว้แต่เพียงสำหรับเหมา เจ๋อตงผู้ล่วงลับเท่านั้น
รองประธานทั้งหมดเป็นสมาชิกของคณะกรรมาธิการสามัญประจำกรมการเมืองพรรคคอมมิวนิสต์จีน
คัง เชิง

คัง เชิง (4 พฤศจิกายน พ.ศ. ค.ศ. 1898 – 16 ธันวาคม ค.ศ. 1975) ชื่อเกิด จาง จงเข่อ  เป็นเจ้าหน้าที่พรรคคอมมิวนิสต์จีน ผู้มีชื่อเสียงที่สุดจากการกำกับดูแลงานด้านความมั่นคงภายในและหน่วยข่าวกรองของพรรคคอมมิวนิสต์จีนในช่วงต้นคริสต์ทศวรรษ 1940 และอีกครั้งในช่วงจุดสูงสุดของการปฏิวัติวัฒนธรรมในปลายคริสต์ทศวรรษ 1960 และต้นคริสต์ทศวรรษ 1970
เขาเป็นสมาชิกพรรคคอมมิวนิสต์จีนตั้งแต่ต้นคริสต์ทศวรรษ 1920 เขาใช้เวลาอยู่ในมอสโกในช่วงต้นคริสต์ทศวรรษ 1930 ที่ซึ่งเขาได้เรียนรู้เกี่ยวกับวิธีการของ NKVD โซเวียต และกลายมาเป็นผู้สนับสนุนหวัง หมิงในการเป็นผู้นำพรรคคอมมิวนิสต์จีน หลังกลับมายังประเทศจีนในช่วงปลายคริสต์ทศวรรษ 1930 คังเปลี่ยนความภักดีของเขาไปเป็นเหมา เจ๋อตงและกลายเป็นผู้ร่วมงานใกล้ชิดของเหมาในช่วงสงครามจีน–ญี่ปุ่นครั้งที่สอง สงครามกลางเมืองจีน และหลังจากนั้น เขาดำรงตำแหน่งที่จุดสูงสุดหรือใกล้เคียงจุดสูงสุดของอำนาจในสาธารณรัฐประชาชนจีนตั้งแต่การก่อตั้งใน ค.ศ. 1949 กระทั่งเสียชีวิตใน ค.ศ. 1975 หลังจากการเสียชีวิตของเหมาและการจับกุมแก๊งออฟโฟร์ในเวลาต่อมา คังถูกกล่าวหาว่ามีส่วนรับผิดชอบร่วมกับแก๊งในความรุนแรงเกินเลยของการปฏิวัติวัฒนธรรม และใน ค.ศ. 1980 เขาถูกขับออกจากพรรคคอมมิวนิสต์จีนหลังเสียชีวิต
ชู่ (เพลงทีโอ เอวาน)

"ชู่" (แปลว่า จุ๊ ๆ) เป็นเพลงโดยทีโอ เอวาน นักร้องชาวไซปรัส ซึ่งประพันธ์โดยดิมิทริส กอนโตปูลอส เอลซา เซอเลสวิก ลาสเซ นีมันน์ และลินดา เดล เพลงนี้วางจำหน่ายเมื่อวันที่ 11 มีนาคม ค.ศ. 2025 และจะเป็นตัวแทนของไซปรัสในการประกวดเพลงยูโรวิชันปี 2025
การพัฒนา.
"ชู่" ได้ประพันธ์ขึ้นโดยดิมิทริส กอนโตปูลอส เอลซา เซอเลสวิก ลาสเซ นีมันน์ และลินดา เดล
การประกวดเพลงยูโรวิชันปี 2025.
การคัดเลือกภายใน.
ในเดือนกรกฎาคม ค.ศ. 2024 มีรายงานว่าไซบีซี สถานีโทรทัศน์แห่งชาติ ได้เริ่มการค้นหาศิลปินตัวแทนประเทศชาวไซปรัสสำหรับการประกวดในปี 2025 และมีความตั้งใจที่จะคัดเลือกผู้เข้าแข่งขันที่อาศัยอยู่ในไซปรัส ต่างจากตัวแทนของประเทศในปี 2023 (แอนดรูว์ ลัมโบร) และ 2024 (ซีเลีย แคปซิส) กระบวนการคัดเลือกดำเนินการโดยการการสนทนากลุ่มซึ่งประกอบด้วยผู้เชี่ยวชาญด้านดนตรีและยูโรวิชัน มีรายงานในช่วงปลายเดือนสิงหาคม ค.ศ. 2024 ว่าได้มีการเลือกศิลปินและเพลงแล้ว โดยได้ประกาศเลือกทีโอ เอวานอย่างเป็นทางการเมื่อวันที่ 2 กันยายน เพลง "ชู่" ได้วางจำหน่ายเมื่อวันที่ 11 มีนาคม ค.ศ. 2025
ในยูโรวิชัน.
การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 ไซปรัสได้รับการจับฉลากให้เข้าแข่งขันในรอบรองชนะเลิศที่หนึ่ง โดยทำการแสดงในช่วงครึ่งหลังของการแสดง ต่อมาทีโอ เอวานได้รับเลือกให้ทำการแสดงเป็นลำดับที่ 15 ตามหลังมาร์กอ บอชเนียกจากโครเอเชีย ซึ่งไซปรัสตกรอบรองชนะเลิศนี้
อินฟันตามารีอา ดาส เนเวสแห่งโปรตุเกส

อินฟันตามารีอา ดาส เนเวสแห่งโปรตุเกส  ประสูติเมื่อวันที่ 5 สิงหาคม พ.ศ. 2395 เป็นพระราชธิดาพระองค์ใหญ่ใน พระเจ้ามีแกลแห่งโปรตุเกส กับ อาเดิลไฮท์แห่งเลอเวินชไตน์-แวร์ทไฮม์-โรเซินแบร์ค ทรงเป็นพระมาตุจฉา (ป้าฝ่ายแม่) ใน เอลีซาเบ็ทแห่งบาวาเรีย สมเด็จพระราชินีแห่งเบลเยียม , แกรนด์ดัชเชสมารี-อาเดลาอีดแห่งลักเซมเบิร์ก , แกรนด์ดัชเชสชาร์ล็อตแห่งลักเซมเบิร์ก อดีตสมเด็จพระจักรพรรดินีซิตาแห่งออสเตรีย , เจ้าชายเฟลิกซ์ พระราชสวามีแห่งลักเซมเบิร์ก 
พระประวัติ.
พระองค์เป็นพระราชธิดาพระองค์ใหญ่ใน พระเจ้ามีแกลแห่งโปรตุเกส ประสูติแต่ อาเดิลไฮท์แห่งเลอเวินชไตน์-แวร์ทไฮม์-โรเซินแบร์ค พระองค์ดำรงพระอิสริยยศเจ้าหญิงพระราชกุมารีแห่งโปรตุเกส ภายหลังที่ เจ้าชายมีแกล ดยุกแห่งบรากังซา พระอนุชาของพระองค์กลายเป็นผูพิทักษ์พระราชบัลลังก์โปรตุเกส เนื่องด้วยสมเด็จพระบรมชนกนาถ ถูกปลดออกจากพระราชบัลลังก์จาก จักรพรรดิเปดรูที่ 1 แห่งบราซิล 
เสกสมรส.
พระองค์ทรงเสกสมรสกับ เจ้าชายอัลฟองโซ คาร์ลอส ดยุคแห่งซานไจมี เมื่อวันที่ 26 เมษายน พ.ศ. 2414 ขณะมีพระชันษา 18 ปี ซึ่งทั้ง 2 เป็นพระญาติกัน โดยทั้ง 2 ดำรงพระอิสริยยศผู้อ้างสิทธิ์พระราชบัลลังก์สเปน ฝรั่งเศส และ แคว้นนาวาร์ ทั้งคู่มีพระโอรสร่วมกันเพียงพระองค์เดียว แต่ก็สิ้นพระชนม์หลังจากประสูติได้ไม่กี่ชั่วโมง ในปี พ.ศ. 2417 หลังจากนั้น พระองค์ก็มิมีประสูติกาลพระบุตรอีกเลย จนพระองค์สิ้นพระชนม์เมื่อวันที่ 15 กุมภาพันธ์ พ.ศ. 2484 สิริพระชันษา 88 ปี
จาง กั๋วเทา

จาง กั๋วเทา (26 พฤศจิกายน ค.ศ. 1897 – 3 ธันวาคม ค.ศ. 1979) เป็นนักปฏิวัติชาวจีนผู้เป็นสมาชิกผู้ก่อตั้งพรรคคอมมิวนิสต์จีนและคู่แข่งของเหมา เจ๋อตง ในคริสต์ทศวรรษ 1920 เขาศึกษาในสหภาพโซเวียตและกลายเป็นผู้ติดต่อหลักกับองค์การคอมมิวนิสต์สากล โดยจัดตั้งขบวนการแรงงานของพรรคคอมมิวนิสต์จีนในแนวร่วมกับก๊กมินตั๋ง ตั้งแต่ ค.ศ. 1931 ถึง 1932 หลังพรรคถูกขับออกจากเมืองต่าง ๆ จางได้รับมอบหมายให้ดูแลโซเวียตเอ้อยฺวี่หว่าน เมื่อกองทัพของเขาถูกขับออกจากภูมิภาคนั้น เขาได้เข้าร่วมการเดินทัพทางไกลแต่พ่ายแพ้ในการต่อสู้แย่งชิงตำแหน่งผู้นำพรรคอย่างดุเดือดให้กับเหมา กองทัพของจางเลือกเส้นทางที่แตกต่างจากเส้นทางของเหมาและถูกกลุ่มหม่า (Ma clique) กองกำลังท้องถิ่นมุสลิมตีพ่ายอย่างหนักในกานซู่ เมื่อกองกำลังที่อ่อนล้าของเขาเดินทางมาถึงเพื่อเข้าร่วมกับเหมาที่เหยียนอานในที่สุด จางก็ยังคงท้าทายเหมาต่อไป ซึ่งเป็นการท้าทายที่ไร้ผล และออกจากพรรคใน ค.ศ. 1938 ท้ายที่สุดจางเกษียณอายุที่แคนาดาใน ค.ศ. 1968 เขาเปลี่ยนมานับถือศาสนาคริสต์ไม่นานก่อนเสียชีวิตในสการ์โบโร รัฐออนแทรีโอ (ชานเมืองโทรอนโต) ใน ค.ศ. 1979 บันทึกความทรงจำของเขาให้ข้อมูลที่มีคุณค่าเกี่ยวกับชีวิตของเขาและประวัติศาสตร์ของพรรค
จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดกาฬสินธุ์ พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองกาฬสินธุ์, อำเภอกมลาไสย, อำเภอสมเด็จ, อำเภอกุฉินารายณ์, อำเภอเขาวง, กิ่งอำเภอร่องคำ และกิ่งอำเภอนามน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอยางตลาด, อำเภอท่าคันโท, อำเภอสหัสขันธ์, อำเภอห้วยเม็ก, อำเภอคำม่วง และอำเภอหนองกุงศรี
เกา กุ้ยอิง

เกา กุ้ยอิง  (เสียชีวิตในปี ค.ศ. 1647) เป็นผู้นำการก่อกบฏและผู้บัญชาการทหารหญิงชาวจีนในช่วงสมัยราชวงศ์ชุน ซึ่งเป็นราชวงศ์อายุสั้น
เธอเป็นจักรพรรดินีของหลี่ จื้อเฉิง จักรพรรดิผู้สถาปนาราชวงศ์ชุน
ชีวิต.
ตั้งแต่ต้นศตวรรษที่ 17 ราชวงศ์หมิง ของจีนอยู่ในภาวะเสื่อมถอย ท่ามกลางการก่อกบฏหลายครั้ง โดยหนึ่งในการก่อกบฏที่ทรงอิทธิพลที่สุดคือการลุกฮือของหลี่ จื้อเฉิง ซึ่งสามารถรวบรวมกองทัพขนาดใหญ่และประสบความสำเร็จมากขึ้นทุกปี
ตามเรื่องเล่ากล่าวว่า หลี่ได้พบกับเกา ขณะซ่อนตัวอยู่ในบ้านของบิดาเธอ และเมื่อเขาเดินทางจากไป เธอได้ติดตามเขาและมีบทบาทสำคัญในการก่อกบฏ โดยร่วมเดินเคียงข้างเขาในแนวหน้าและมีส่วนร่วมในการบัญชาการกองทัพ ขณะที่หลี่เป็นผู้บัญชาการกองทัพชาย เกาเป็นผู้ฝึกฝนและนำทัพสตรีของกองทัพกบฏ
การกบฏของพวกเขาประสบความสำเร็จอย่างมากจนสามารถควบคุมพื้นที่ขนาดใหญ่ของจีน และปกครองพื้นที่เหล่านั้นอย่างอิสระ ส่งผลให้ราชวงศ์หมิงล่มสลาย ในขณะเดียวกัน จีนก็ตกอยู่ภายใต้การคุกคามของราชวงศ์ชิง
ในปี ค.ศ. 1644 หลี่ จื้อเฉิง สามารถยึดครองปักกิ่ง โค่นล้มราชวงศ์หมิง และประกาศตนเป็นจักรพรรดิแห่งราชวงศ์ชุน ส่งผลให้เกาได้รับตำแหน่งจักรพรรดินีและมีบทบาทสำคัญในการปกครอง อย่างไรก็ตาม ในเวลาไม่นาน ราชวงศ์ชิง ก็บุกยึดปักกิ่งและขยายอำนาจไปทั่วจีนแผ่นดินใหญ่ หลี่ จื้อเฉิง เสียชีวิตในปี ค.ศ. 1645
หลังจากนั้น เกา กุ้ยอิง มองว่าราชวงศ์ชิงเป็นศัตรูใหม่ของเธอ และเลือกหันไปสนับสนุนราชวงศ์หมิงเดิมที่ยังหลงเหลืออยู่ ซึ่งได้สถาปนารัฐบาลใหม่ทางตอนใต้ของจีน ภายใต้ชื่อราชวงศ์หมิงใต้ ด้วยความที่เธอถูกมองว่าเป็นศัตรูที่สำคัญที่สุดของราชวงศ์ชิง เธอจึงได้รับเชิญให้เข้าร่วมราชสำนักใหม่ เพื่อช่วยนำกองทัพต่อต้านผู้รุกรานจากต่างชาติ
เธอได้รับตำแหน่ง "สตรีชั้นเอก" ในฐานะบุคคลสำคัญของราชสำนัก พร้อมทั้งได้รับการแต่งตั้งเป็นผู้บัญชาการทหาร และได้รับเกียรติให้เป็นหนึ่งในผู้พิทักษ์แห่งราชวงศ์หมิงใต้ เกานำทัพต่อต้านราชวงศ์ชิงอย่างแข็งขันจนกระทั่งเสียชีวิตในปี ค.ศ. 1647
เกา กุ้ยอิง ถือเป็นหนึ่งในบุคคลที่โดดเด่นและทรงอิทธิพลที่สุดในประวัติศาสตร์จีน โดยเฉพาะอย่างยิ่งเมื่อพิจารณาถึงยุคสมัยที่เธอมีชีวิตอยู่ แม้ว่าจีนจะเคยมีสตรีที่ดำรงตำแหน่งสำคัญในอดีตเป็นจำนวนมาก แต่ตั้งแต่ศตวรรษที่ 12 เป็นต้นมา บทบาทของสตรีในสังคมจีนลดลงอย่างมาก ในช่วงเวลาเดียวกัน มีเพียงเชิน หยุนหยิง และ ฉิน เหลียงอวี้ เท่านั้นที่มีสถานะเทียบเคียงกับเธอ
404 สุขีนิรันดร์..RUN RUN

505 สุขีนิรันดร์ RUN RUN  เป็นภาพยนตร์ไทยแนวผีตลก ที่สร้างและจัดจำหน่ายโดยจีดีเอช จากกำกับของพิชย จรัสบุญประชา นำแสดงโดยฉันทวิชช์ ธนะเสวีและกัญญาวีร์ สองเมือง เข้าฉายวันแรกเมื่อวันที่ 28 พฤศจิกายน พ.ศ. 2567
ภาพยนตร์ทำรายได้จบโปรแกรมไปที่ 15 ล้านบาท และจบโปรแกรมรายได้ทั้งประเทศ 25 ล้านบาท
เรื่องย่อ.
นักรบ (ฉันทวิชช์ ธนะเสวี) เป็นนายหน้าจอมเจ้าเล่ห์ เขามักจะปกปิดสภาพที่แท้จริงของอสังหาริมทรัพย์ที่จะขายด้วยการนำมารีโนเวทใหม่เพื่อให้ได้กำไรมากที่สุดเท่าที่จะเป็นไปได้ จนวันหนึ่งเขาและทีมงานได้พบกับโรงแรมที่ขายในราคาถูกมากนั่นก็คือโรงแรมสุขีนิรันดร์ ที่อำเภอตะกั่วป่า จังหวัดพังงา เช่นเดียวกับนักรบ เต๋า (พงศธร จงวิลาส) นายหน้าขายโรงแรมก็ปกปิดสภาพที่แท้จริงของโรงแรมแห่งนี้เช่นกัน นักรบเชื่อตั้งแต่แรกแล้วว่าโรงแรมแห่งนี้มีผีสิงถึงแม้ว่าเต๋าจะไม่ได้พูดออกมาตรง ๆ ก็ตาม
เขาแน่ใจว่าเขาสามารถขับไล่ผีออกจากโรงแรมได้เพื่อที่เขาจะได้ปรับปรุงโรงแรมและขายได้ทันทีในราคาสูงสุดเท่าที่จะเป็นไปได้ จริง ๆ แล้วผีที่อาศัยอยู่ในห้อง 404 นั้นเป็นผีที่รักโรงแรมแห่งนี้มากจนยากที่จะขับไล่ออกไป ผีที่ว่าก็คือ ลลิตา พบสุขนิรันดร์ (กัญญาวีร์ สองเมือง) เจ้าของเดิมของโรงแรมที่คอยหลอกหลอนทุกตารางนิ้วของโรงแรม
ผีของลลิตาสร้างความสยองขวัญให้กับใครก็ตามที่พยายามเข้ามาเป็นเจ้าของโรงแรมแห่งนี้หลังจากที่เธอตายจากไป ดังนั้นการต่อสู้ระหว่างคนเป็นกับคนตายจึงเกิดขึ้น นักรบต้องขบคิดอย่างหนักเพื่อ 'ทำความสะอาด' โรงแรมเพื่อหาเงิน เขารวบรวมหมอผีจากศาสนาต่าง ๆ เพื่อพยายามขับไล่ลลิตา ในขณะเดียวกัน ลลิตาก็ใช้พลังทั้งหมดของเธอเพื่อหลอกหลอนผู้บุกรุก
รายได้.
ภาพยนตร์ทำรายได้ในประเทศไทยตลอดโปรแกรมการฉาย 15.60 ล้านบาท และทำรายได้ทั่วประเทศ 25 ล้านบาท ขณะที่ทำรายได้จากการฉายในต่างประเทศ 4,149,090 เหรียญสหรัฐ หรือมีค่าประมาณ 141 ล้านบาท จึงทำเงินจากการฉายทั้งโลกไป 166 ล้านบาท
จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดกาฬสินธุ์ พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2518 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองกาฬสินธุ์, อำเภอกมลาไสย, อำเภอสมเด็จ, อำเภอกุฉินารายณ์, อำเภอเขาวง, กิ่งอำเภอร่องคำ และกิ่งอำเภอนามน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอยางตลาด, อำเภอท่าคันโท, อำเภอสหัสขันธ์, กิ่งอำเภอหนองกุงศรี, กิ่งอำเภอห้วยเม็ก และกิ่งอำเภอคำม่วง
สำนักเลขาธิการพรรคคอมมิวนิสต์จีน

สำนักเลขาธิการ มีชื่ออย่างเป็นทางการว่า สำนักเลขาธิการคณะกรรมาธิการกลางพรรคคอมมิวนิสต์จีน  เป็นองค์กรที่ทำหน้าที่สนับสนุนกรมการเมืองและคณะกรรมาธิการสามัญของพรรคคอมมิวนิสต์จีน สำนักเลขาธิการมีหน้าที่หลักในการดำเนินการตามภารกิจประจำวันของกรมการเมืองและประสานงานกับองค์กรและผู้มีส่วนได้ส่วนเสียเพื่อให้บรรลุภารกิจที่กรมการเมืองกำหนดไว้ ได้รับอำนาจจากกรมการเมืองให้ทำการตัดสินใจในเรื่องประจำวันเกี่ยวกับประเด็นที่น่ากังวลตามการตัดสินใจของกรมการเมือง แต่ต้องปรึกษาหารือกับกรมการเมืองในเรื่องสำคัญ[ "" ]
สำนักเลขาธิการก่อตั้งขึ้นเมื่อเดือนมกราคม ค.ศ. 1934 ตามชื่อตำแหน่งแล้ว พรรคคอมมิวนิสต์จีนมีเลขาธิการใหญ่เป็นผู้นำ แต่ตำแหน่งหัวหน้าสำนักเลขาธิการไม่ได้เป็นตำแหน่งเดียวกับผู้นำสูงสุดของพรรคเสมอไป['] เลขาธิการสำนักเลขาธิการถือเป็นตำแหน่งทางการเมืองที่สำคัญที่สุดตำแหน่งหนึ่งในพรรคคอมมิวนิสต์จีนและในประเทศจีนร่วมสมัยโดยทั่วไป โดยทั่วไปเลขาธิการสำนักเลขาธิการแต่ละคนจะรับผิดชอบหนึ่งในหน่วยงานหลักของพรรคที่อยู่ภายใต้อำนาจของคณะกรรมาธิการกลางโดยตรง ตามระเบียบการ สมาชิกของพวกเขามีลำดับอาวุโสสูงกว่ารองประธานสภาประชาชนแห่งชาติรวมถึงมนตรีรัฐกิจด้วย['] เลขาธิการใหญ่ควบคุมดูแลการทำงานของสำนักเลขาธิการ
เจ้าหญิงชิ่งเฉิง

เจ้าหญิงชิ่งเฉิง (？～ค.ศ. 1404) ทรงเป็นพระราชนัดดาในสมเด็จพระจักรพรรดิหมิงไท่จู่ และทรงเป็นพระราชปิตุฉาในสมเด็จพระจักรพรรดิหมิงฮุ่ยจง
พระประวัติ.
เจ้าหญิงชิ่งเฉิง พระนามเดิมไม่กรากฎ เป็นพระธิดาเหมิงเฉิงอ๋องพระราชภาดาในสมเด็จพระจักรพรรดิหมิงไท่จู่ มีพระภัสดานามว่าหวงเฉิน (黄琛)
หงอู่ปีแรก ตามฐานันดรศักดิ์เจ้าหญิงชิ่งเฉิงเป็นพระธิดาอ๋อง (王女) จะต้องดำรงพระอิสริยยศจวิ้นจู่ (郡主) แต่สมเด็จพระจักรพรรดิหมิงไท่จู่ทรงพระกรุณาโปรดเกล้าฯ ให้เจ้าหญิงชิ่งเฉิงดำรงพระอิสริยยศกงจู่ (公主) เฉลิมพระนามว่าเจ้าหญิงชิ่งหยาง (庆阳公主)
หงอู่ปีที่ 4 (ค.ศ. 1371) เจ้าหญิงชิ่งเฉิงถูกลดฐานันดรศักดิ์ลงที่จวิ้นจู่ (郡主) เฉลิมพระนามว่าเจ้าหญิงชิ่งเฉิง (庆成郡主)
เจี้ยนเหวินปีที่ 4 เจ้าหญิงชิ่งเฉิงทรงเป็นราชทูตสันติภาพ เข้าเฝ้าฯสมเด็จพระจักรพรรดิหมิงเฉิงจู่
เจ้าหญิงชิ่งเฉิง สิ้นพระชนม์ ในปีที่ 2 ของแผ่นดินสมเด็จพระจักรพรรดิหมิงเฉิงจู่ ตรงกับ ค.ศ. 1404
วอลเลย์บอลชายเนชันส์ลีก 2025

วอลเลย์บอลชายเนชันส์ลีก 2025  เป็นการแข่งขันครั้งที่ 7 ของวอลเลย์บอลชายเนชันส์ลีก ซึ่งเป็นการแข่งขันวอลเลย์บอลชายระดับนานาชาติประจำปี การแข่งขันกำหนดจัดขึ้นระหว่างวันที่ 11 มิถุนายน ถึง 3 สิงหาคม ค.ศ. 2025 รอบสุดท้ายจัดขึ้นที่หนิงปัว ประเทศจีน
ทีมที่เข้าร่วมแข่งขัน.
จากการปรับเปลี่ยนรูปแบบการแข่งขันในครั้งนี้ ไม่มีทีมใดในปัจจุบันตกชั้น และตั้งแต่ ค.ศ. 2025 เป็นต้นไป ได้มีการเพิ่มทีมเป็น 18 ทีม โดยสองทีมที่เพิ่มขึ้นมาคือ จีน ผู้ชนะการแข่งขันแชลเลนเจอร์คัพ 2024 และยูเครน ทีมอันดับโลกเอฟไอวีบีสูงสุดที่ยังไม่ผ่านการคัดเลือก
รูปแบบการแข่งขัน.
การแข่งขันรอบแรกประกอบไปด้วย 18 ทีม จะถูกแบ่งออกเป็น 3 กลุ่ม กลุ่มละ 6 ทีม ซึ่งแต่ละทีมจะแข่งขันทั้งหมด 12 นัด (4 นัดต่อสัปดาห์) จากนั้น 8 ทีมจะผ่านเข้าสู่รอบสุดท้ายของการแข่งขัน
การแข่งขันรอบสุดท้ายจะมี 7 ทีมที่ผ่านการคัดเลือกพร้อมกับทีมเจ้าภาพ ซึ่งจะต้องทำการแข่งขันแบบรอบแพ้คัดออก ซึ่งประกอบด้วยการแข่งขันทั้งหมด 8 นัด ได้แก่: รอบก่อนรองชนะเลิศ 4 นัด, รอบรองชนะเลิศ 2 นัด และรอบชิงเหรียญทองแดงและชิงเหรียญทอง
การแข่งขันแบบรอบแพ้คัดออก:
การแบ่งกลุ่ม.
การแบ่งกลุ่มได้รับการประกาศเมื่อวันที่ 10 ธันวาคม ค.ศ. 2024
รอบแรก.
ตารางคะแนน.
<section begin="2025 VNL prelims" /><section end="2025 VNL prelims" />
รอบสุดท้าย.
<section begin="2025 VNL F8" /><section end="2025 VNL F8" /> 
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
A Wild Last Boss Appeared!

A Wild Last Boss Appeared! (野生のラスボスが現れた！, Yasei no Rasu Bosu ga Arawareta!) เป็นซีรีส์ไลต์โนเวลของญี่ปุ่นที่เขียนโดย Firehead และวาดภาพประกอบโดย YahaKo ในตอนแรกได้ลงเผยแพร่บนเว็บไซต์นิยายที่สร้างโดยผู้ใช้ โชเซ็ตสึกะ นิ นาโร ตั้งแต่เดือนตุลาคม พ.ศ. 2558 ถึงเดือนเมษายน พ.ศ. 2562 ต่อมาถูกซื้อลิขสิทธิ์โดย Earth Star Entertainment และตีพิมพ์ภายใต้สำนักพิมพ์ในเครือ Earth Star Novel ตั้งแต่เดือนกุมภาพันธ์ พ.ศ. 2559 ถึงเดือนเมษายน พ.ศ. 2562
ฉบับดัดแปลงเป็นมังงะวาดโดย ซึบาสะ ฮาซึกิ เริ่มลงในเว็บไซต์ "Comic Earth Star" ของ Earth Star Entertainment ตั้งแต่เดือนมิถุนายน พ.ศ. 2560 นอกจากนี้ยังมีการดัดแปลงเป็นอนิเมะโทรทัศน์ที่ผลิตโดย Wao World ซึ่งมีกำหนดออกอากาศในเดือนตุลาคม พ.ศ. 2568
ให้เสียงโดย: อามิ โคชิมิสุ
ให้เสียงโดย: ยูริ อุซุย
พระราชบัญญัติความเท่าเทียมระหว่างเพศ พ.ศ. 2558

พระราชบัญญัติความเท่าเทียมระหว่างเพศ พ.ศ. 2558 เป็นกฎหมายไทยปี 2558 ที่ทำให้การเลือกปฏิบัติทางเพศเป็นสิ่งผิดกฎหมาย
การพิจารณา.
พระบาทสมเด็จพระมหาภูมิพลอดุลยเดชมหาราช บรมนาถบพิตรทรงลงพระปรมาภิไธยในพระราชบัญญัติฉบับนี้เมื่อวันที่ 8 มีนาคม พ.ศ. 2558 โดยมีพลเอกประยุทธ์ จันทร์โอชา เป็นผู้รับสนองพระบรมราชโองการ และประกาศในราชกิจจานุเบกษา เมื่อวันที่ 13 มีนาคม พ.ศ. 2558 มีผลใช้บังคับตั้งแต่วันที่ 9 กันยายน พ.ศ. 2558
ข้อสังเกต.
พระราชบัญญัติฉบับนี้ห้ามการเลือกปฏิบัติทางเพศทุกรูปแบบ มีการจัดตั้งคณะกรรมการส่งเสริมความเท่าเทียมทางเพศ และคณะกรรมการวินิจฉัยการเลือกปฏิบัติโดยไม่เป็นธรรมระหว่างเพศ โดยคณะกรรมการวินิจฉัยการเลือกปฏิบัติโดยไม่เป็นธรรมระหว่างเพศมีดังนี้
ผลที่ตามมา.
พระราชบัญญัติฉบับนี้ถูกวิพากษ์วิจารณ์ว่ามีข้อจำกัดในการคุ้มครองการเลือกปฏิบัติทางเพศ โดยเฉพาะวรรคสองของมาตรา 17 ที่อนุญาตให้มีข้อยกเว้นในบริบทของศาสนาและความมั่นคงของชาติ พระราชบัญญัติฉบับนี้ยังถูกอ้างถึงว่าให้การคุ้มครองบุคคลที่ข้ามเพศไม่เพียงพอ เนื่องจากไม่ได้ระบุถึงการออกเอกสารของรัฐที่ยืนยันอัตลักษณ์ทางเพศของพวกเขา
เมื่อปี พ.ศ. 2561 สำนักงานตำรวจแห่งชาติเปิดรับสมัครพนักงานสอบสวนเฉพาะเพศชาย ถูกวิพากษ์วิจารณ์ว่าฝ่าฝืนพระราชบัญญัติความเท่าเทียมระหว่างเพศ ในเดือนตุลาคม พ.ศ. 2561 ผู้สนับสนุนกลุ่มแอลจีบีทีเรียกร้องให้คณะกรรมการวินิจฉัยการเลือกปฏิบัติโดยไม่เป็นธรรมระหว่างเพศนำตำราเรียนที่แสดงความเกลียดชังกลุ่มแอลจีบีที ที่ใช้งานอยู่ก่อนที่จะมีการผ่านพระราชบัญญัติฉบับนี้ออกไปจากการใช้สอนเด็กนักเรียน
ในปี พ.ศ. 2562 อุกฤษฏ์ จัดสนาม ครูผู้ช่วยที่โรงเรียนแห่งหนึ่งในจังหวัดบุรีรัมย์ซึ่งเป็นคนข้ามเพศ อ้างว่าถูกเลิกจ้างโดยผิดกฎหมาย หลังจากสวมชุดข้าราชการหญิงขณะทำงาน อุกฤษฏ์อ้างว่าการเลิกจ้างดังกล่าวละเมิดการคุ้มครองที่ระบุไว้ในพระราชบัญญัติความเท่าเทียมระหว่างเพศ
อินฟันตามารีอา ฌูเซแห่งโปรตุเกส

อินฟันตามารีอา ฌูเซแห่งโปรตุเกส  ประสูติเมื่อวันที่ 19 มีนาคม พ.ศ. 2400 เป็นพระราชธิดาใน พระเจ้ามีแกลแห่งโปรตุเกส กับ อาเดิลไฮท์แห่งเลอเวินชไตน์-แวร์ทไฮม์-โรเซินแบร์ค ทรงเป็นพระราชชนนีใน เอลีซาเบ็ทแห่งบาวาเรีย สมเด็จพระราชินีแห่งเบลเยียม เป็นพระมาตุจฉา (ป้าฝ่ายแม่) ในแกรนด์ดัชเชสมารี-อาเดลาอีดแห่งลักเซมเบิร์ก , แกรนด์ดัชเชสชาร์ล็อตแห่งลักเซมเบิร์ก อดีตสมเด็จพระจักรพรรดินีซิตาแห่งออสเตรีย , เจ้าชายเฟลิกซ์ พระราชสวามีแห่งลักเซมเบิร์ก ทรงเป็นพระราชอัยยิา (ยาย) ใน พระเจ้าเลออปอลที่ 3 แห่งเบลเยียม และ สมเด็จพระราชินีมารี-โจเซแห่งอิตาลี สายพระโลหิตของพระองค์ เป็นพระมหากษัตริย์ เบลเยียม และ ลักเซมเบิร์ก
พระองค์ทรงเสกสมรสกับ คาร์ล ธีโอดอร์ ดยุกในบาวาเรีย เมื่อวันที่ 29 เมษายน พ.ศ. 2417 ผู้เป็นพระอนุชาใน จักรพรรดินีเอลีซาเบ็ทแห่งออสเตรีย มีพระบุตร คือ
หลังทรงเสกมสรสแล้ว ทั้ง 2 ประทับใน มิวนิก และทรงมีกิจการเป็นของครอบครัว โดยกิจการดังกล่าวยังคงดำนเนินงานมาจนถึงปัจจุบัน โดยพระองค์ทรงดำรงพระชนม์ชีพอย่างเรียบง่ายและไม่ถือพระองค์ ทรงเป็นที่รักของเหล่าพระบุตร และพระนัดดา อินฟันตามารีอา ฌูเซแห่งโปรตุเกส สิ้นพระชนม์เมื่อวันที่ 11 มีนาคม พ.ศ. 2486 สิริพระชันษา 85 ปี
บรรณานุกรม.
<templatestyles src="Refbegin/styles.css" />
ดัชเชสโซฟี อเดลไฮด์ในบาวาเรีย

ดัชเชสโซฟี อเดลไฮด์ในบาวาเรีย  ประสูติเมื่อวันที่ 22 กุมภาพันธ์ พ.ศ. 2418 เป็นพระธิดาพระองค์ใหญ่ใน คาร์ล ธีโอดอร์ ดยุกในบาวาเรีย กับ อินฟันตามารีอา ฌูเซแห่งโปรตุเกส เป็นพระราชนัดดา (หลานตา) ในพระเจ้ามีแกลแห่งโปรตุเกส พระพี่นางเธอในเอลีซาเบ็ทแห่งบาวาเรีย สมเด็จพระราชินีแห่งเบลเยียม พระราชมาตุจฉา (ป้าฝ่ายแม่) ในพระเจ้าเลออปอลที่ 3 แห่งเบลเยียม กับ สมเด็จพระราขินีมารี-โจเซแห่งอิตาลี นอกจากนี้ ทางสายพระโลหิตทางพระมารดา ยังมีความเกี่ยวเนื่องกับ สมเด็จพระจักพรรดินีซิตาแห่งออสเตรีย , แกรนด์ดัชเชสมารี-อาเดลาอีดแห่งลักเซมเบิร์ก , แกรนด์ดัชเชสชาร์ล็อตแห่งลักเซมเบิร์ก และ เจ้าชายเฟลิกซ์ พระราชสวามีแห่งลักเซมเบิร์ก ซึ่งล้วนแล้วแต่เป็นพระราชนัดดา (หลานตา , ยาย) ใน พระเจ้ามีแกลแห่งโปรตุเกส กับ พระนางอาเดิลไฮท์แห่งเลอเวินชไตน์-แวร์ทไฮม์-โรเซินแบร์ค ทั้งสิ้น ทั้งนี้พระองค์ยังเป็นพระภาติยะ (หลานป้าฝ่ายพ่อ) ในจักรพรรดินีเอลีซาเบ็ทแห่งออสเตรีย
พระองค์มีพระบิดาเป็นจักษุแพทย์ ที่เก่งกาจและเป็นที่ยอมรับในวงสังคมสมัยนั้น พระมารดาของพระองค์เป็นพระชายาพระองค์ที่ 2 ของพระบิดา ทรงมีพระภคินีร่วมพระบิดา 1 พระองค์ คือดัชเชสอะมาลีในบาวาเรีย ซึ่งพระนามของพระองค์ มาจากเจ้าหญิงโซฟีแห่งซัคเซิน พระชายาพระองค์แรกของพระบิดา ที่สิ้นพระชนม์ในวัยเพียง 21 ปี
พระองค์ทรงเสกสมรสเมื่อวันที่ 26 กรกฎาคม พ.ศ. 2441 กับ ฮานส์ วิตต์ เคานต์แห่งเทอร์ริง-เยทเทินบัค โดยงานเสกสมรส จัดขึ้น ณ มิวนิก มีพระบุตร 3 ท่าน คือ
บรรณานุกรม.
<templatestyles src="Refbegin/styles.css" />
ดัชเชสอะมาลีในบาวาเรีย

ดัชเชสอะมาลีในบาวาเรีย  ประสูติเมื่อวันที่ 24 ธันวาคม พ.ศ. 2408 เป็นพระธิดาพระองค์ใหญ่ใน คาร์ล ธีโอดอร์ ดยุกในบาวาเรีย และเป็นพระองค์เดียวที่ประสูติแต่ เจ้าหญิงโซฟีแห่งซัคเซิน พระมารดาของพระองค์เป็นพระขนิษฐาใน พระเจ้าเกออร์คแห่งซัคเซิน ส่วนพระบิดา เป็นพระอนุชาใน จักรพรรดินีเอลีซาเบ็ทแห่งออสเตรีย พระองค์มีความสนิทสนมกับ อาร์ชดัชเชสมารี วาเลรีแห่งออสเตรีย พระราชธิดาในจักพรรดินีเอลีซาเบ็ธ อีกด้วย
พระองค์ทรงเสกสมรสกับ วิลเฮ็ล์ม คาร์ล ดยุกแห่งอูราค (ต่อมาคือ พระเจ้ามายโดกัสที่ 2 แห่งลิทีวเนีย) เมื่อวันที่ 4 กรกฎาคม พ.ศ. 2435 มีพระโอรส - ธิดา คือ
พระสวามีของพระองค์ ทรงปกครองลิทัวเนีย ในระยะเวลาสั้นๆ คือระหว่างวันที่ 11 กรกฎาคม – 2 พฤศจิกายน พ.ศ. 2461 ในพระบรมนามาภิไธย "พระเจ้ามายโดกัสที่ 2 แห่งลิทัวเนีย" กระนั้น พระองค์สิ้นพระชนม์ไปก่อนจากการคลอดบุตร จึงมิได้ดำรงพระอิสริยยศ "สมเด็จพระราชินีแห่งลิทัวเนีย"
บรรณานุกรม.
<templatestyles src="Refbegin/styles.css" />
หวัง ฮู่หนิง

หวัง ฮู่หนิง (เกิด 6 ตุลาคม ค.ศ. 1955) เป็นนักการเมืองชาวจีนและหนึ่งในผู้นำระดับสูงของพรรคคอมมิวนิสต์จีน ปัจจุบันดำรงตำแหน่งประธานสภาที่ปรึกษาการเมืองประชาชนจีน เขาเป็นนักอุดมการณ์ชั้นนำของประเทศมาตั้งแต่คริสต์ทศวรรษ 1980 เขาเป็นสมาชิกคณะกรรมาธิการสามัญประจำกรมการเมืองพรรคคอมมิวนิสต์จีน องค์กรที่มีอำนาจตัดสินใจสูงสุดของจีนตั้งแต่ ค.ศ. 2017 และเป็นสมาชิกอันดับสี่ตั้งแต่ ค.ศ. 2022 
หวังซึ่งเป็นอดีตนักวิชาการเคยเป็นศาสตราจารย์ด้านการเมืองระหว่างประเทศและคณบดีคณะนิติศาสตร์ มหาวิทยาลัยฟู่ตั้น ในช่วงเวลานี้ เขาได้รับความสนใจเนื่องจากความเชื่อของเขาใน "ลัทธิอนุรักษ์นิยมใหม่" ซึ่งเห็นว่าผู้นำที่เข้มแข็งเป็นสิ่งจำเป็นสำหรับเสถียรภาพและการปฏิรูปการเมืองของจีน เขาเริ่มทำงานให้กับผู้นำพรรคคอมมิวนิสต์จีนใน ค.ศ. 1995 ในตำแหน่งผู้อำนวยการคณะวิจัยที่สำนักงานวิจัยนโยบายกลางของพรรคคอมมิวนิสต์จีน (CPRO) เขาดำรงตำแหน่งรองผู้อำนวยการสำนักงานฯ ใน ค.ศ. 1998 และได้รับการเลื่อนตำแหน่งเป็นกรรมาธิการกลางพรรคและผู้อำนวยการสำนักงานฯ ใน ค.ศ. 2002 โดยดำรงตำแหน่งผู้อำนวยการจนถึง ค.ศ. 2020 ถือเป็นการดำรงตำแหน่งยาวนานที่สุดในสำนักงานนั้น เขาให้ความช่วยเหลือเจียง เจ๋อหมิน เลขาธิการใหญ่พรรคคอมมิวนิสต์จีน และเชื่อกันว่ามีบทบาทสำคัญในการพัฒนาทฤษฎีการเมืองที่เป็นเอกลักษณ์ของเจียงที่เรียกว่า "สามตัวแทน" ต่อมาเขากลายเป็นที่ปรึกษาคนสนิทของหู จิ่นเทา เลขาธิการใหญ่พรรคคอมมิวนิสต์จีน เชื่อกันว่าเป็นกุญแจสำคัญในการพัฒนาทฤษฎีหลักของหู ได้แก่ ทัศนะวิทยาศาสตร์ว่าด้วยการพัฒนา ตลอดจนสังคมที่กลมกลืน เขาดำรงตำแหน่งเลขาธิการสำนักเลขาธิการพรรคคอมมิวนิสต์จีนใน ค.ศ. 2007
หวังกลายเป็นสมาชิกกรมการเมืองพรรคคอมมิวนิสต์จีนใน ค.ศ. 2012 และเชื่อกันว่าได้พัฒนาความสัมพันธ์ใกล้ชิดกับสี จิ้นผิง เลขาธิการใหญ่พรรคคอมมิวนิสต์จีน จนกลายเป็นหนึ่งในที่ปรึกษาที่ใกล้ชิดของเขา ใน ค.ศ. 2017 เขาได้รับการเลื่อนตำแหน่งเป็นสมาชิกอันดับที่ 5 ของคณะกรรมาธิการสามัญประจำกรมการเมืองและเลขาธิการอันดับหนึ่งของสำนักเลขาธิการพรรคคอมมิวนิสต์จีน เขายังเป็นประธานคณะกรรมการชั้นนำด้านอุดมการณ์และการปฏิรูปและเชื่อกันว่ามีบทบาทสำคัญในการพัฒนาแนวคิดหลักภายใต้สี รวมถึงความคิดของสี จิ้นผิง, ความทันสมัยแบบจีน, ฝันจีน และข้อริเริ่มเข็มขัดและเส้นทาง ใน ค.ศ. 2022 เขาถูกแทนที่โดยไช่ ฉี ในตำแหน่งเลขาธิการคนแรก และกลายเป็นสมาชิกอันดับที่ 4 ของคณะกรรมาธิการสามัญประจำกรมการเมือง (PSC) เขาดำรงตำแหน่งประธานสภาที่ปรึกษาการเมืองประชาชนจีนในเดือนมีนาคม ค.ศ. 2023 สืบต่อจาก วัง หยาง เขายังดำรงตำแหน่งรองหัวหน้ากลุ่มผู้นำกลางด้านกิจการไต้หวัน ทำให้เขามีความรับผิดชอบต่อความสัมพันธ์ทางการเมืองกับไต้หวัน
เป็นที่ยอมรับกันอย่างกว้างขวางว่าหวังเป็น "ผู้อยู่เบื้องหลัง" ของพรรคคอมมิวนิสต์จีน เชื่อกันว่าเขาเป็นนักอุดมการณ์หลักของพรรครวมถึงเป็นสถาปนิกหลักผู้อยู่เบื้องหลังอุดมการณ์ทางการเมืองอย่างเป็นทางการของเลขาธิการใหญ่พรรคคอมมิวนิสต์จีนทั้งสามคนตั้งแต่คริสต์ทศวรรษ 1990 เขามีอิทธิพลอย่างมากต่อนโยบายและการตัดสินใจของผู้นำสูงสุดทั้งสามคน ถือเป็นความสำเร็จที่หายากยิ่งในวงการเมืองจีน หวังเชื่อว่ารัฐที่เข้มแข็งและรวมศูนย์เป็นสิ่งจำเป็นในจีนเพื่อต่อต้านอิทธิพลจากต่างชาติ แนวคิดที่มีอิทธิพลภายใต้สี จิ้นผิง
ฝาง เฟิงฮุย

ฝาง เฟิงฮุย (เมษายน ค.ศ. 1951 –) เป็นอดีตนายพลระดับสูงในกองทัพปลดปล่อยประชาชนจีน เขาดำรงตำแหน่งเสนาธิการทหารร่วมและเป็นสมาชิกคณะกรรมการการทหารส่วนกลาง เขาถูกสอบสวนในข้อหาทุจริตใน ค.ศ. 2560 และถูกตัดสินว่ามีความผิดในเวลาต่อมา
ประวัติ.
ฝางเกิดในชื่อ หม่า เสียนหยาง  ในตำบลฉือเต้า อำเภอสฺวินอี้ มณฑลฉ่านซี พ่อของเขา หม่า กั๋วเสฺวี่ยน  เป็นเจ้าหน้าที่ทหารและรัฐบาล เสียชีวิตใน ค.ศ. 1960 หลังจากที่แม่ของเขา ฝาง หลินเจียง  แต่งงานใหม่ในอำเภอปิน เขาก็เปลี่ยนชื่อตัวเองเป็นฝาง เฟิงฮุย โดยใช้นามสกุลของแม่
ฝางเข้าร่วมกองทัพปลดปล่อยประชาชนในเดือนกุมภาพันธ์ ค.ศ. 1969 ในช่วงสูงสุดของการปฏิวัติวัฒนธรรม เขารับราชการที่ซินเจียงในช่วงแรกของอาชีพการงานของเขา ต่อมาเขาดำรงตำแหน่งผู้บัญชาการภูมิภาคทหารปักกิ่ง (2007–2012) และผู้บัญชาการภูมิภาคทหารกว่างโจว (2003–2007) ฝางได้รับยศเป็นพลตรีใน ค.ศ. 1998 พลโทในเดือนกรกฎาคม ค.ศ. 2005 และพลเอกในเดือนกรกฎาคม ค.ศ. 2010 เขาได้รับแต่งตั้งเป็นหัวหน้าคณะเสนาธิการร่วมในวันที่ 25 ตุลาคม ค.ศ. 2012 สืบต่อจากเฉิน ปิงเต๋อ และเมื่อกรมเสนาธิการร่วมได้รับการปรับโครงสร้างใหม่ใน ค.ศ. 2016 ให้เป็นหน่วยงานใหม่ภายใต้คณะกรรมการการทหารส่วนกลาง ฝางยังคงดำรงตำแหน่งหัวหน้าคณะเสนาธิการร่วมต่อไป
ในระหว่างงานฉลองครบรอบ 60 ปีสาธารณรัฐประชาชนจีน ฝางดำรงตำแหน่งผู้บัญชาการกองทหารในระหว่างการตรวจพลสวนสนามของหู จิ่นเทา ประธานคณะกรรมการการทหารส่วนกลางในขณะนั้น
ในเดือนสิงหาคม ค.ศ. 2017 ฝางถูกสอบสวนเรื่องการทุจริต เขาถูกส่งไปยังหน่วยงานอัยการทหารในเดือนมกราคม ค.ศ. 2018 เขาถูกขับออกจากพรรคคอมมิวนิสต์เมื่อวันที่ 16 ตุลาคม ค.ศ. 2018 วันที่ 20 กุมภาพันธ์ ค.ศ. 2019 ฝางถูกตัดสินจำคุกตลอดชีวิตในข้อหารับสินบน
ฝางเป็นสมาชิกคณะกรรมาธิการกลางพรรคคอมมิวนิสต์จีนชุดที่ 18
ภาษาชูคอต

ภาษาชูคอต  หรือเรียกได้อีกแบบว่า ภาษาชุกชี เป็นภาษาที่อยู่ในตระกูลภาษาชูคอตโก-คัมชัตกันที่พูดโดยชาวชุกชีหรือชาวชูคอตที่อาศัยอยู่และมีภูมิลำเนาอยู่ทางตะวันออกสุดของไซบีเรีย โดยประชากรผู้พูดส่วนใหญ่อยู่ในเขตปกครองตนเองชูคอตคา ภาษานี้มีความเกี่ยวข้องอย่างใกล้ชิดกับภาษากอร์ยักเป็นอย่างมาก นอกจากนี้ ชาวชุกชีและชาวกอร์ยักมีความคล้ายคลึงทางวัฒนธรรมหลายประการ รวมไปถึงเศรษฐกิจที่ขึ้นอยู่กับการเลี้ยงกวางเรนเดียร์อีกด้วย ทั้งสองชนชาติต่างเรียกตนเองโดยใช้ชื่อว่า ลูโอราเวตลัต (ԓыгъоравэтԓьат) มีรูปเอกพจน์คือ ลูโอราเวตลัน (ԓыгъоравэтԓьан) แปลว่า "ประชาชนที่แท้จริง" ผู้คนเหล่านี้และชนกลุ่มน้อยอื่น ๆ ที่อยู่ในและรอบ ๆ คาบสมุทรคัมชัตคาเรียกกันโดยรวมว่าชาวคัมชาดัล (Kamchadals)
คำว่า"ชูคอต"หรือ"ชุกชี"นั้น เป็นคำที่แปลงมาจากคำว่า "Chukcha" ที่ซึ่งเป็นคำที่เรียกชาวชูคอตโดยชาวรัสเซีย (มีรูปพหูพจน์เป็น "Chukchi") โดยคำนี้ยืมมาจากคำว่า "Čävča" อีกที ที่ซึ่งเป็นคำที่กลุ่มคนที่พูดกลุ่มภาษาตุงกูซิกใช้เรียกชาวชูคอต โดยคำนี้เป็นการยืมคำว่า чавчыв ที่ซึ่งมาจากภาษาชูคอตอีกทีหนึ่ง หมายถึง "[ชายที่] ร่ำรวยด้วยกวางเรนเดียร์" แปลอีกนัยหนึ่งว่าผู้เลี้ยงกวางเรนเดียร์แล้วประสบความสำเร็จ หรือชายผู้ร่ำรวยตามมาตรฐานของท้องถิ่น
แม้ว่าภาษาชูคอตจะได้รับการสอนในโรงเรียนประถมศึกษา 28 แห่งทั่วเขตปกครองตนเองชูคอตคาแก่เด็กจำนวน 1,616 คน (ตามข้อมูลปี 2015 ถึง 2016) และมีการออกอากาศทางโทรทัศน์และวิทยุเป็นเวลาหลายชั่วโมงทุกวันเป็นภาษาชูคอต แต่การใช้ภาษาชูคอตในชีวิตประจำวันกลับลดน้อยลงในหมู่ชาวชูคอตพื้นเมือง ตามสำมะโนประชากรปี 2020 ชาวชูคอตจำนวน 8,526 คนจากทั้งหมด 16,200 คนพูดภาษาชูคอต และปัจจุบันชาวชูคอตส่วนใหญ่พูดภาษารัสเซีย (มีน้อยกว่า 100 คนที่รายงานว่าไม่ได้พูดภาษารัสเซียเลย) ภาษานี้อยู่ในรายชื่อภาษาใกล้สูญในแผนที่ชุดภาษาใกล้สูญของโลกของ UNESCO
บรรณานุกรม.
<templatestyles src="Refbegin/styles.css" />
สฺวี เซี่ยงเฉียน

สฺวี เซี่ยงเฉียน (8 พฤศจิกายน ค.ศ. 1901 – 21 กันยายน ค.ศ. 1990) เป็นจอมพลของสาธารณรัฐประชาชนจีน เขาเป็นลูกชายเจ้าของที่ดินผู้ร่ำรวย แต่เข้าร่วม กองทัพปฏิวัติแห่งชาติของก๊กมินตั๋งโดยขัดต่อความปรารถนาของพ่อแม่ใน ค.ศ. 1924 เมื่อสงครามกลางเมืองจีนเริ่มต้นขึ้นใน ค.ศ. 1927 สฺวีเข้าร่วมโซเวียตเอ้อยฺวี่หว่านที่นำโดยจาง กั๋วเทา สฺวีกลายเป็นผู้บัญชาการกองทัพแดงที่สี่ซึ่งมีฐานอยู่ในเอ้อยฺวี่หว่าน จางและสฺวีล่าถอยไปยังเสฉวนตอนเหนือหลังพ่ายแพ้ในการรณรงค์โอบล้อมของก๊กมินตั๋ง สฺวีรอดชีวิตทางการเมืองจากการแปรพักตร์ของจางไปอยู่กับก๊กมินตั๋งในช่วงปลายคริสต์ทศวรรษ 1930 เขาเข้าร่วมกองทัพแดงอีกครั้งในตำแหน่งที่ด้อยกว่าภายใต้การนำของเหมา เจ๋อตง
ในช่วงสงครามจีน–ญี่ปุ่นครั้งที่สอง (1937–1945) สฺวีรับราชการในหน่วยทหารหลายหน่วยในพื้นที่ที่คอมมิวนิสต์ควบคุมทั่วภาคเหนือของจีน และกำกับการก่อสร้างพื้นที่ฐานหลายแห่ง เมื่อสงครามกลางเมืองจีนเริ่มขึ้นอีกครั้งใน ค.ศ. 1947 สฺวีก็ยังคงเคลื่อนไหวอยู่ในจีนตอนเหนือ กำลังภายใต้การบังคับบัญชาของเขาเป็นผู้รับผิดชอบในการยึดเมืองไท่หยวนซึ่งมีปราการที่แข็งแกร่งในช่วงปลายสงครามใน ค.ศ. 1949
สฺวีได้รับการเลื่อนตำแหน่งเป็นจอมพลหลังการก่อตั้งสาธารณรัฐประชาชนจีนใน ค.ศ. 1949 เขาดำรงตำแหน่งทางการเมืองและทางทหารมากมาย และรอดชีวิตจากการปฏิวัติวัฒนธรรมแม้จะพยายามบรรเทาความรุนแรงของผลเสียที่เกิดขึ้นก็ตาม เขาเป็นผู้สนับสนุนคนสำคัญของเติ้ง เสี่ยวผิงและการกลับคืนสู่อำนาจทางการเมืองของเขาใน ค.ศ. 1976 เขาดำรงตำแหน่งทางการเมืองและทหารหลายตำแหน่งต่อไปกระทั่งถูกบังคับให้เกษียณใน ค.ศ. 1985
Millettieae

เผ่า Millettieae เป็นหนึ่งในกลุ่มย่อยของพืชในวงศ์ Fabaceae
สกุลต่อไปนี้ได้รับการยอมรับจาก USDA ในปี ค.ศ. 2019 บางสกุลของพืชในเผ่านี้ USDA ได้ย้ายไปยังเผ่า Wisterieae ซึ่งรายชื่อเหล่านี้จะอยู่ในตอนท้าย
<templatestyles src="Div col/styles.css"/>
สกุลเหล่านี้ได้ย้ายมาอยู่ในเผ่า Wisterieae
วอลเลย์บอลชายชิงแชมป์โลก 2025

วอลเลย์บอลชายชิงแชมป์โลก 2025  เป็นการแข่งขันครั้งที่ 21 ของวอลเลย์บอลชายชิงแชมป์โลก ซึ่งเป็นการแข่งขันวอลเลย์บอลระหว่างทีมชาติชายชุดใหญ่ที่เป็นสมาชิกของสหพันธ์วอลเลย์บอลระหว่างประเทศ การแข่งขันจะจัดขึ้นที่ประเทศฟิลิปปินส์ ระหว่างวันที่ 12–28 กันยายน ค.ศ. 2025 ในปาไซและเกซอนซิตี มหานครมะนิลา
ตั้งแต่ครั้งนี้เป็นต้นไป การแข่งขันชิงแชมป์โลกจะเพิ่มจำนวนทีมจาก 24 ทีมเป็น 32 ทีม โดยการแข่งขันจะเปลี่ยนจากจัดขึ้นทุกสี่ปีเป็นสองปี
การคัดเลือกเจ้าภาพ.
มีประเทศต่างๆ ประมาณ 31 ประเทศแสดงความสนใจที่จะเป็นเจ้าภาพจัดการแข่งขัน โดยจำนวนดังกล่าวลดลงเหลือเพียง 3 ประเทศที่ผ่านเข้ารอบสุดท้าย ได้แก่ อินโดนีเซีย ญี่ปุ่น และฟิลิปปินส์
เมื่อวันที่ 20 มีนาคม ค.ศ. 2024 สหพันธ์วอลเลย์บอลระหว่างประเทศได้ประกาศว่าฟิลิปปินส์จะเป็นเจ้าภาพจัดการแข่งขันครั้งนี้
รอบคัดเลือก.
การคัดเลือกในครั้งนี้จะมี 32 ทีมที่ผ่านเข้ารอบคัดเลือก สำหรับประเทศฟิลิปปินส์ในฐานะประเทศเจ้าภาพจะผ่านเข้ารอบสุดท้ายโดยอัตโนมัติ เช่นเดียวกับประเทศอิตาลีในฐานะแชมป์โลกปัจจุบัน ส่วนที่เหลืออีก 30 ทีมมาจากสามอันดับแรกจากการแข่งขันชิงแชมป์ทวีปปี 2023 ทั้งหมด 15 ทีม และ 15 ทีมจากการจัดอันดับโลกของเอฟไอวีบี สำหรับทีมที่ยังไม่ผ่านการคัดเลือก
รูปแบบการแข่งขัน.
รอบแบ่งกลุ่ม.
ในรอบแบ่งกลุ่ม ทีมทั้ง 32 ทีมจะแบ่งออกเป็น 8 กลุ่ม กลุ่มละ 4 ทีม โดยจะแข่งขันแบบพบกันหมด ทีม 2 อันดับแรกของแต่ละกลุ่มจะผ่านเข้าสู่รอบแพ้คัดออก
รอบแพ้คัดออก.
ในรอบแพ้คัดออก ทีมทั้ง 16 ทีมจะถูกจับสลากมาเจอกันในรอบน็อคเอาท์ โดยผู้ชนะจะผ่านเข้าสู่รอบถัดไป และผู้แพ้จะถูกคัดออกจากการแข่งขัน
การแบ่งกลุ่ม.
ทีมที่เข้าร่วมทั้ง 32 ทีมจะถูกแบ่งออกเป็น 8 กลุ่ม กลุ่มละ 4 ทีม โดยสหพันธ์ให้สิทธิ์เจ้าภาพและเจ็ดอันดับแรกของโลก จัดให้อยู่ในแถวแรกของกลุ่มเอถึงกลุ่มเอฟตามลำดับ 
การจับสลากแบ่งกลุ่มจัดขึ้นที่โรงแรมโซแลร์ ปาราญาเก ประเทศฟิลิปปินส์ ในวันที่ 14 กันยายน ค.ศ. 2024 ตัวเลขในวงเล็บเป็นอันดับโลก
สนามแข่งขัน.
การแข่งขันจะจัดขึ้น 2 แห่งใน 2 เมืองในมหานครมะนิลา ทั้ง เอสเอ็มมอลล์ออฟเอเชียอะรีนา ในปาไซ และอาราเนตาคอลิเซียม ในเกซอนซิตี เป็นสถานที่สองแห่งแรกที่ได้รับการยืนยันสำหรับการแข่งขันครั้งนี้ มีความเป็นไปได้ที่รอบชิงชนะเลิศจะจัดขึ้นที่เอสเอ็มมอลล์ออฟเอเชียอะรีนา เนื่องจากความจุและเหตุผลด้านเทคนิค เมืองเจ้าภาพอื่นๆ จะได้รับการยืนยันในภายหลัง โดยได้รับการยืนยันแล้วว่าเมืองแรกจะเป็นสถานที่จัดการแข่งขันรอบสุดท้าย
นอกจากนี้ฟิลสปอตส์อะรีนา ในปาซิก, ฟิลออยล์ อีโคออยล์ เซ็นเตอร์ ในซานฮวน, สนามกีฬานินอย อากีโนและรีซัล เมโมเรียลคอลิเซียม ภายในศูนย์กีฬารีซัล เมโมเรียล ในมะนิลา ได้รับการประกาศให้เป็นสถานที่ฝึกซ้อมอย่างเป็นทางการสำหรับทีมที่เข้าร่วม
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
มาร์ก คาร์นีย์

มาร์ก โจเซฟ คาร์นีย์ (เกิด 16 มีนาคม ค.ศ. 1965) นักเศรษฐศาสตร์และนักการเมืองชาวแคนาดา ซึ่งดำรงตำแหน่งนายกรัฐมนตรีแคนาดาคนที่ 24 ต่อจากจัสติน ทรูโด ตั้งแต่วันที่ 14 มีนาคม ค.ศ. 2025 และหัวหน้าพรรคเสรีนิยมแห่งแคนาดาตั้งแต่วันที่ 9 มีนาคม ค.ศ. 2025 ก่อนหน้านี้เขาเคยดำรงตำแหน่งผู้ว่าการธนาคารแห่งประเทศแคนาดาคนที่ 8 ตั้งแต่ปี 2008 ถึง 2013 และเป็นผู้ว่าการธนาคารแห่งประเทศอังกฤษคนที่ 120 ตั้งแต่ปี 2013 ถึง 2020
คาร์นีย์เกิดที่ฟอร์ตสมิธ นอร์ทเวสต์เทร์ริทอรีส์ และเติบโตที่เอดมันตัน รัฐแอลเบอร์ตา เขาสำเร็จการศึกษาระดับปริญญาตรีสาขาเศรษฐศาสตร์จากมหาวิทยาลัยฮาร์วาร์ดในปี 1988 และไปศึกษาต่อที่มหาวิทยาลัยออกซฟอร์ด ซึ่งเขาได้รับปริญญาโทในปี 1993 และปริญญาเอกในปี 1995 เขาเคยดำรงตำแหน่งต่าง ๆ ที่โกลด์แมนแซกส์ ก่อนที่จะดำรงตำแหน่งรองผู้ว่าการธนาคารแห่งประเทศแคนาดาในปี 2003 ในปี 2004 เขาได้รับการแต่งตั้งให้เป็นรองรัฐมนตรีอาวุโสของกระทรวงการคลังของแคนาดา ในปี 2007 คาร์นีย์ได้รับแต่งตั้งให้เป็นผู้ว่าการธนาคารแห่งประเทศแคนาดา ซึ่งเขาเป็นผู้รับผิดชอบนโยบายการเงินของแคนาดาในช่วงวิกฤตการณ์ทางการเงินโลก เขาเป็นผู้ว่าการธนาคารกลางของแคนาดาจนถึงปี 2013 เมื่อเขาได้รับการแต่งตั้งเป็นผู้ว่าการธนาคารแห่งประเทศอังกฤษ ซึ่งเขาได้นำธนาคารกลางของสหราชอาณาจักรรับมือกับเบร็กซิตและช่วงแรกของการแพร่ระบาดของโควิด-19
หลังออกจากงานด้านธนาคารกลาง คาร์นีย์ดำรงตำแหน่งประธานและหัวหน้าด้านการลงทุนเพื่อสร้างผลกระทบที่ Brookfield Asset Management รวมถึงเป็นประธานคณะกรรมการบริหารของ Bloomberg L.P. เขายังได้รับการแต่งตั้งให้เป็นทูตพิเศษของสหประชาชาติด้านการดำเนินการด้านสภาพภูมิอากาศและการเงินอีกด้วย คาร์นีย์ยังทำหน้าที่เป็นที่ปรึกษาอย่างไม่เป็นทางการของนายกรัฐมนตรีแคนาดาจัสติน ทรูโด ในช่วงการแพร่ระบาดของโควิด-19 และได้รับแต่งตั้งให้เป็นประธานคณะทำงานด้านการเติบโตทางเศรษฐกิจของพรรคเสรีนิยมในเดือนกันยายน ค.ศ. 2024 ในช่วงต้นปี 2025 เขาประกาศความตั้งใจที่จะลงสมัครชิงตำแหน่งหัวหน้าพรรคเสรีนิยมแห่งแคนาดา และได้รับชัยชนะอย่างถล่มทลายในเดือนมีนาคม
เวสทิดเลิฟ

"เวสทิดเลิฟ"  เป็นเพลงโดยเจเจ นักร้องชาวออสเตรีย ซึ่งเขาประพันธ์ร่วมกับเตออดอรา ชปีรีชและโตมัส ธูร์เนอร์ เพลงนี้วางจำหน่ายเมื่อวันที่ 6 มีนาคม ค.ศ. 2025 และเป็นตัวแทนของออสเตรียในการประกวดเพลงยูโรวิชันปี 2025
การประกวดเพลงยูโรวิชันปี 2025.
การคัดเลือกภายใน.
เอิสเตร์ไรชิสเชร์รุนด์ฟุนค์ (โอแอร์เอ็ฟ) สถานีโทรทัศน์ที่เข้าร่วม ได้ประกาศการเข้าร่วมการประกวดเพลงยูโรวิชันปี 2025 อย่างเป็นทางการเมื่อวันที่ 7 กันยายน ค.ศ. 2024 โดยจะทำการคัดเลือกตัวแทนประเทศภายในองค์กรเอง ในเดือนตุลาคม ค.ศ. 2024 สื่อออสเตรียรายงานว่ามีได้มีการคัดเลือกเพลงแปดผลงานจากศิลปินเจ็ดรายภายหลังการออดิชันที่สตูดิโอของโอแอร์เอ็ฟ โดยในรายชื่อนี้มีโดโด มูห์เรอร์ ซึ่งเคยเป็นตัวแทนออสเตรียในการประกวดปี 2015 พร้อมกับวงเดอะเมกเมกส์ นอกจากนี้ยังมีโยฮันเนิส พีตช์, เคย์ลา คริสติน, โนอาห์, และฟิลิป พิลเลอร์ เมื่อวันที่ 30 มกราคม ค.ศ. 2025 โอแอร์เอฟได้ประกาศให้ "เวสทิดเลิฟ" โดยพีตช์ เป็นตัวแทนของออสเตรียในการประกวดเพลงยูโรวิชันปี 2025 ผ่านรายการวิทยุ "เออไดร-เวคเคร์" ซึ่งออกอากาศทางเออไดร "เวสทิดเลิฟ" ผ่านการคัดเลือกจากคณะกรรมการระดับท้องถิ่นและระดับนานาชาติจำนวน 30 คน ตัวแทนจากกลุ่มแฟนคลับยูโรวิชันนานาชาติโอเฌอาเออประมาณ 30 คนจาก 5 ประเทศ และทีมงานการประกวดเพลงยูโรวิชันของโอแอร์เอ็ฟ เพลงนี้วางจำหน่ายเมื่อวันที่ 6 มีนาคม ค.ศ. 2025
ในยูโรวิชัน.
การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 ออสเตรียได้รับการจับฉลากให้เข้าแข่งขันในรอบรองชนะเลิศที่สอง โดยทำการแสดงในช่วงครึ่งแรกของการแสดง
ร่างพระราชบัญญัติการบริหารจัดการระบบตั๋วร่วม

ร่างพระราชบัญญัติการบริหารจัดการระบบตั๋วร่วม เป็นร่างพระราชบัญญัติของไทยที่เสนอให้รวมระบบจำหน่ายตั๋วโดยสารสาธารณะในเขตกรุงเทพมหานครและปริมณฑลทั้งรถไฟ รถไฟฟ้า รถโดยสารประจำทาง และเรือเข้าไว้ด้วยกัน
เบื้องหลัง.
กรุงเทพมหานครมีระบบขนส่งสาธารณะที่ดำเนินการโดยหน่วยงานและบริษัทต่าง ๆ ของรัฐ ซึ่งรวมถึง
ผลก็คือระบบแต่ละระบบจะใช้รูปแบบการชำระเงินที่แตกต่างกัน ความพยายามก่อนหน้านี้แนะนำระบบการชำระเงินขนส่งสาธารณะร่วมกันด้วยบัตรแมงมุม
เมื่อเดือนกันยายน พ.ศ. 2565 สำนักงานนโยบายและแผนการขนส่งและจราจร (สนข.) ได้เสนอร่างพระราชบัญญัติตั๋วร่วม
การพิจารณา.
ชั้นสภาผู้แทนราษฎร.
สภาผู้แทนราษฎรได้ลงมติเป็นเอกฉันท์ผ่านร่างพระราชบัญญัติการบริหารจัดการระบบตั๋วร่วมในวาระแรก มีการตั้งคณะกรรมาธิการวิสามัญขึ้นเพื่อพิจารณาร่างกฎหมายฉบับดังกล่าว มนพร เจริญศรี รัฐมนตรีช่วยว่าการกระทรวงคมนาคมคาดหวังการบังคับใช้พระราชบัญญัติฉบับนี้จะเริ่มได้ในกลางปี พ.ศ. 2568 จากนั้นที่ประชุมได้มีมติเห็นชอบร่างที่คณะกรรมาธิการวิสามัญพิจารณาเสร็จแล้ว
ข้อสังเกต.
ร่างพระราชบัญญัติฉบับนี้จะรวบรวมระบบจำหน่ายตั๋วระบบขนส่งสาธารณะของกรุงเทพมหานครไว้ภายใต้แพลตฟอร์มเดียวที่ออกแบบโดยสำนักงานนโยบายและแผนการขนส่งและจราจร วิธีนี้จะช่วยให้ผู้โดยสารสามารถขึ้นระบบต่าง ๆ ได้โดยใช้ตั๋วใบเดียว และยังช่วยลดค่าโดยสารอีกด้วย นโยบายสำคัญของพรรคเพื่อไทย คือ การเก็บค่าโดยสารรถไฟฟ้า 20 บาทตลอดสาย ร่างพระราชบัญญัติฉบับดังกล่าวจะจัดตั้งกองทุนส่งเสริมระบบตั๋วร่วมเพื่อชดเชยรายได้ที่สูญเสียไปให้กับผู้ประกอบการเอกชน
ซันดรา ชตูเดอร์

ซันดรา ชตูเดอร์ (เกิด 10 กุมภาพันธ์ ค.ศ. 1969) เป็นพิธีกรรายการโทรทัศน์และนักร้องชาวสวิส
สตูเดอร์เป็นตัวแทนของสวิตเซอร์แลนด์ในการประกวดเพลงยูโรวิชันปี 1991 ซึ่งจัดขึ้นที่โรม ประเทศอิตาลี ภายใต้ชื่อในวงการ ซันดรา ซีโม ด้วยเพลง "กันโซเนแปร์เต" ซึ่งเธอได้รับอันดับที่ห้า
ชตูเดอร์จะเป็นพิธีกรจัดการประกวดเพลงยูโรวิชันปี 2025 ในบาเซิล ร่วมกับเฮเซิล บรุกเกอร์ และมีเช็ล ฮุนท์ซิคเคอร์ โดยฮุนท์ซิคเคอร์จะเข้าร่วมเฉพาะรอบชิงชนะเลิศเท่านั้น
วังอ็อด

วังอ็อด อ็อกกัย (เกิด ป. 17 กุมภาพันธ์ หรือ 6 มีนาคม 1919) หรือ มารียา อ็อกกัย  เป็นช่างสักจากหมู่บ้านบุสกาลัน (Buscalan) ในติงลายัน จังหวัดกาลีงา ประเทศฟิลิปปินส์ เธอมักได้รับการกล่าวถึงว่าเป๋น "มัมบาบาต็อก" (ช่างสักแบบกาลีงาดั้งเดิม) คนสุดท้าย หรือที่อายุมากที่สุด เธอเป็นกลุ่มชนชาวบุตบุต ส่วนหนึ่งของกลุ่มชาติพันธุ์กาลีงา รวมถึงเป็นผู้อาวุโสประจำหมู่บ้านที่ได้รับการเคารพสูง เธอยังมีความสามารถนอกจากการสัก เช่น เป่าขลุ่ยทางจมูก
เธอเริ่มทำงานสักตั้งแต่อายุ 11 โดยสักให้กับนักล่าหัวและสตรีชาวบุตบุต โดยตามธรรมเนียมแล้ว นักรบชาวบุตบุตจะได้รอยสักจากผลงานในสนามรบ หลังการสู้รบระหว่างเผ่าในแถบกาลีงาหมดไป วังอ็อดยังคงทำงานสักแบบดั้งเดิมให้กับนักท่องเที่ยวที่เดินทางมายังหมู่บ้านบุสกาลันของเธอ หมึกสำหรับงานสักของเธอนั้นทำมาจากวัตถุดิบพื้นถิ่น โดยทั่วไปประกอบด้วยน้ำผสมกับถ่านฟืน สำหรับไม้สักใช้หนามจากต้นส้มมะปี๊ดหรือส้มโอ เทคนิกการสักแบบนี้มีอายุนับพันปีและถือว่าเจ็บมากกว่าการสักแบบร่วมสมัยที่ใช้ในปัจจุบัน การออกแบบรอยสักของเธอใช้รูปร่างจากธรรมชาติและรูเรขาคณิตอย่างง่าย รอยสักลายเซ็น (signature tattoo) ของเธอมีอยู่หลายลาย แต่ตั้งแต่ปี 2017 เรื่อยมา รอยสักลายเซ็นของเธอเป็นรูปจุดสามจุด แทนตัวเธอและคนรอบข้างอีกสองคน เป็นภาพแทนการส่งต่อศิลปะการสักจากรุ่นหนึ่งไปยังอีกรุ่น
เธอสามารถสื่อสารโดยใช้ภาษากาลีงาซึ่งเป็นภาษาถิ่นของเธอ และภาษาอีโลกัน ซึ่งเป็นหนึ่งในภาษากลางของเกาะลูซอนตอนเหนือเท่านั้น เธอไม่สามารถสื่อสารภาษาตากาล็อกหรืออังกฤษได้
ในเดือนเมษายน 2023 วังอ็อดซึ่งในเวลานั้นมีอายุ 106 ปี ปรากฏตัวบนปกนิตยสาร "โว้กฟิลิปปินส์" (Vogue Philippines) ในฉบับความงาม ถือเป็นบุคคลที่มีอายุมากที่สุดที่ยังมีชีวิตอยู่ที่ได้ปรากฏบนปกนิตยสารในเครือ "โว้ก"
มารีอัม เชงเกลีอา

มารีอัม เชงเกลีอา (เกิด 14 พฤษภาคม ค.ศ. 2002) เป็นนักร้องชาวจอร์เจีย เธอเป็นสมาชิกวงมิกซ์ทูรา และจะเป็นตัวแทนของจอร์เจียในการประกวดเพลงยูโรวิชันปี 2025 ด้วยเพลง "ฟรีดอม"
ชีวิตช่วงต้น.
เชงเกลีอาเกิดเมื่อวันที่ 14 พฤษภาคม ค.ศ. 2002 ที่ซาเมเกรลอ ประเทศจอร์เจียแต่เธอเติบโตที่ทบิลีซี เมืองหลวงของประเทศ จนกระทั่งครอบครัวของเธอย้ายไปยังซุกดีดีเมื่อเธออายุได 10 ขวบ เธอเติบโตมาในครอบครัวนักดนตรี เธอได้รู้จักดนตรีและเริ่มสนใจการร้องเพลงและการแสดงตั้งแต่สมัยเด็กๆ เชงเกลีอาเข้าศึกษาที่โรงเรียนสอนดนตรีแห่งรัฐทบิลีซีซึ่งเธอได้ศึกษาด้านการร้องเพลงและทฤษฎีดนตรี ในช่วงแรกเธอมีอิทธิพลทางดนตรีในแนวเพลงต่าง ๆ เช่น ป็อป โซล และแจ๊ส
อาชีพ.
ในปี 2018 เชงเกลีอาได้รับการยอมรับในระดับประเทศในฐานะผู้เข้ารอบรองชนะเลิศในรายการ เอ็กซ์แฟกเตอร์จอร์เจีย หนึ่งปีต่อมา เธอได้อันดับที่หกในการแข่งขัน "จอร์เจียนไอดอล" ซึ่งคัดเลือกตัวแทนของจอร์เจียสำหรับการประกวดเพลงยูโรวิชันปี 2020 ที่ถูกยกเลิกไปในที่สุด ในปี 2021 เธอเข้าถึงรอบรองชนะเลิศของเดอะวอยซ์จอร์เจีย และในปี 2025 เธอได้รับรางวัลรองชนะเลิศอันดับที่ 1 ในการแข่งขัน "เซกวาเวนวาร์สควาเวบี" รายการในเครือของแดนซิงวิธเดอะสตาร์ส
เมื่อวันที่ 14 มีนาคม ค.ศ. 2025 สถานีโทรทัศน์สาธารณะจอร์เจียได้ประกาศให้เชงเกลีอาเป็นตัวแทนของจอร์เจียในการประกวดเพลงยูโรวิชันปี 2025 ด้วยเพลง "ฟรีดอม"
ข้อวิจารณ์.
เชงเกลีอาถูกวิพากษ์วิจารณ์ว่าเป็นผู้สนับสนุนพรรคฝันจอร์เจียอย่างเปิดเผยและเข้าร่วมกิจกรรมที่สนับสนุนพวกเขา เธอกล่าวว่าการเข้าร่วมกิจกรรมครั้งนี้เป็นการเผยแผ่ข้อความหลักของเธอ ซึ่งก็คือสันติภาพ
เดซี ไวติลิงกัม

เดซี ไวติลิงกัม (อักษรโรมัน: Daisy Vaithilingam; 1925 - 6 สิงหาคม 2014) เป็นนักสังคมสงเคราะห์ชาวสิงคโปร์ มีบทบาทในการก่อตั้งระบบอุปถัมภ์เด็กและสติปัญญาบกพร่องในประเทศสิงคโปร์ เธอเป็นหนึ่งในผู้ร่วมก่อตั้งองค์การที่ต่อมามีชื่อว่า MINDS
ชีวประวัติ.
ไวติลิงกัมเกิดที่เมืองปีนังในปี 1925 เป็นลูกคนสุดท้องจากสี่คน มารดาเป็นพยาบาล และพ่อเลี้ยงเป็นแพทย์ ทั้งคู่มีอุดมการณ์ในการช่วยเหลือผู้อื่น ไวติลิงกัมเข้าศึกษาในโรงเรียนสตรีเมธอดิสต์ในสิงคโปร์ และจบการศึกษาศิลปศาสตรบัณฑิตจากมหาวิทยาลัยแห่งชาติสิงคโปร์ (NUS) ในปี 1950
เธอเริ่มต้นทำงานในโรงพยาบาลกลางสิงคโปร์ในปี 1952 และในปี 1955 ได้รับตำแหน่งหัวหน้านักสังคมสงเคราะห์โรงพยาบาล (Medical Social Workers; MSW) (ตำแหน่งหัวหน้านี้มีอีกชื่อคือ Senior Almoner) ซึ่งมีภาระรับผิดชอบนักสังคมสงเคราะห์โรงพยาบาลทั้งประเทศ ไม่นานหลังได้รับตำแหน่ง เธอจัดตั้งแผนการดูแลอุปถัมภ์เด็กและเยาวชนที่โรงพยาบาลวูดบริดจ์ (ปัจจุบันคือสถาบันสุขภาพจิต) และจากการพบว่าเด็กสติปัญญาบกพร่อง (ID) จำนวนมากถูกทิ้งไว้ในโรงพยาบาล เธอได้ร่วมก่อตั้งสมาคมเด็กปัญญาอ่อนสิงคโปร์ (Singapore Association for Retarded Children; SARC, ปัจจุบันคือ MINDS) ในปี 1962 และโครงการช่วยเหลือทางการเงินแก่ครอบครัวที่มีบุตรมีภาวะบกพร่องทางสติปัญญา
เธอมีบทบาทสำคัญในการจัดตั้งสมาคมนักสังคมสงเคราะห์สิงคโปร์ในปี 1971 และในทศวรรษ 1980 เธอมีส่วนร่วมก่อตั้งแผนกสังคมสงเคราะห์โรงพยาบาล (MSW) ของโรงพยาบาลมหาวิทยาลัยแห่งชาติ รวมถึงสอนบรรยายด้านการสังคมสงเคราะห์ที่ NUS นานสิบห้าปี Vaithilingam was the chair on the first Committee of the Care of the Aged.
ไวติลิงกัมเสียชีวิตหลังจากได้รับการวินิจฉัยโรคมะเร็งเหงือกในปี 2014 ในปีเดียวกันนั้น เธอได้รับการจารึกชื่อในหอเกียรติยศสตรีสิงคโปร์
ศาลสอบบัญชียุโรป

ศาลสอบบัญชียุโรป  เป็นหนึ่งในสถาบันของสหภาพยุโรป มีหน้าที่ตรวจสอบการใช้จ่ายงบประมาณของสหภาพยุโรปให้เป็นไปอย่างถูกต้อง คุ้มค่า และโปร่งใส ก่อตั้งขึ้นในปี 1975 มีสำนักงานใหญ่อยู่ที่ประเทศลักเซมเบิร์ก
ศาลสอบบัญชียุโรปมีเจ้าหน้าที่ซึ่งเป็นผู้สอบบัญชีทำงานอยู่กว่า 800 คน แต่ในจำนวนนี้มีเพียง 27 คนที่ดำรงตำแหน่งเป็นตุลาการศาลสอบบัญชี (หนึ่งคนจากหนึ่งประเทศสมาชิก) ดำรงตำแหน่งวาระละหกปีโดยความเห็นชอบจากรัฐสภายุโรป หน้าที่ของศาลสอบบัญชียุโรปคือการตรวจสอบรายรับและรายจ่ายของทุกองค์กรของสหภาพยุโรป รวมถึงให้คำแนะนำเพื่อปรับปรุงการบริหารงบประมาณ นอกจากนี้ ยังมีหน้าที่รายงานต่อรัฐสภายุโรปเกี่ยวกับการใช้เงินของสหภาพยุโรป เพื่อให้แน่ใจว่าผู้เสียภาษีได้รับผลประโยชน์สูงสุด
ศาลสอบบัญชียุโรปไม่มีอำนาจทางกฎหมายในเชิงลงโทษ แต่การออกรายงานและข้อเสนอแนะของศาลมีอิทธิพลต่อการตัดสินใจของหน่วยงานในสหภาพยุโรป
ตาตียานา วีเวียน

นักเคลื่อนไหวด้านสิทธิมนุษยชนชาวสาธารณรัฐแอฟริกากลาง
ตาตียานา "ตาตี" วีเวียน  เป็นนักปกป้องสิทธิมนุษยชนจากสาธารณรัฐแอฟริกากลาง (CAR) เธอเป็นผู้ก่อตั้งและผู้อำนวยการของ ฟามเมซอมแม็กซียงปลุส (Femmes Hommes Action Plus, FHAP) ซึ่งเป็นองค์กรที่มุ่งเน้นช่วยเหลือผู้หญิงและเด็กหญิงที่ประสบกับการกีดกันทางสังคมและได้รับบาดแผลทางจิตใจมากที่สุด
ชีวิตช่วงต้น.
ตาตียานา วีเวียน เติบโตในเขตชานเมืองบังกี มีพี่น้องทั้งหมด 10 คน เป็นหญิง 4 คน และชาย 6 คน เมื่ออายุได้ประมาณ 5 ขวบ พ่อของเธอต้องย้ายไปทำงานในเมืองบาบูอาทางตะวันตกเฉียงเหนือของประเทศ และเธอได้เข้ารับการศึกษาที่นั่นในโรงเรียนคาทอลิก เนื่องจากสถานการณ์ความไม่มั่นคงในสาธารณรัฐแอฟริกากลางในขณะนั้น พ่อแม่ของเธอซึ่งเชื่อในความสำคัญของการศึกษาที่ดี จึงส่งเธอไปศึกษาต่อให้จบในภูมิภาคแอฟริกาตะวันตก
การเคลื่อนไหวทางสังคม.
หลังจากพบปะกับผู้หญิงและเด็กที่ตกเป็นเป้าหมายของกองกำลังลอร์ดรีซิสแตนซ์อาร์มี (LRA) วิเวียนจึงได้ก่อตั้งองค์กรฟามเมซอมแม็กซียงปลุส (FHAP) ขึ้นในปี ค.ศ. 2011 โดย FHAP มุ่งเน้นที่การช่วยเหลือผู้ที่ไร้ทางสู้ที่สุด เด็กผู้หญิงและหญิงวัยรุ่นที่ถูกผู้อื่นทอดทิ้ง และช่วยให้ผู้หญิงกลับคืนสู่ชุมชนของตนได้อีกครั้ง ซึ่งรวมถึงผู้ที่หลบหนีจาก LRA เมื่อพูดถึง FHAP วีเวียนกล่าวว่า "เราเป็นกระบอกเสียงให้กับผู้ที่ไร้เสียง" องค์กรของเธอเป็นหนึ่งในไม่กี่องค์กรที่ติดตาม บันทึก และรายงานการละเมิดสิทธิมนุษยชนที่กระทำโดยลอร์ดรีซิสแตนซ์อาร์มี ทางภาคตะวันออกของประเทศ นอกจากนี้ FHAP ยังให้การสนับสนุนทางกฎหมายและทางจิตวิทยาแก่เหยื่ออีกด้วย
เธอเผชิญกับปัญหาและความท้าทายมากมายในการบริหารองค์กร FHAP รวมถึงการถูกบังคับให้ปิดสำนักงานในบังกี การปล้นบ้านของเธอโดยใช้อาวุธ รวมถึงการขาดแคลนเงินทุนติดต่อกันเป็นเวลานาน
ชีวิตส่วนตัว.
วิเวียนอาศัยอยู่ในเมืองบังกี "ใกล้กับครอบครัวขยายของเธอ"
ชะตาหงส์

ชะตาหงส์ เป็นละครโทรทัศน์ไทย แนวดราม่า ชีวิต ครอบครัว ผลิตโดย เดอะ วัน เอ็นเตอร์ไพรส์ นำแสดงโดย ธยศทรณ์ ไวยฉัยยา , ณิชา ปิยะวัฒนานนท์ , พิมพ์มาดา บริรักษ์ศุภกร , ดอม เหตระกูล , ลภัสรดา ช่วยเกื้อ , นวพล ภูวดล , จินตหรา สุขพัฒน์ , ทัศน์วรรณ เสนีย์วงศ์ ณ อยุธยา , ทนงศักดิ์ ศุภการ , อำภา ภูษิต ออกอากาศทางช่องวัน 31 ทุกวันจันทร์-ศุกร์ เวลา 19.00 น. (เวลามาตรฐานไทย) เริ่มตอนแรกวันที่ 14 มีนาคม พ.ศ. 2568
การผลิต.
ช่องวัน 31 ปล่อยตัวอย่างแรกในงานเปิดตัวออนไลน์ “วันสนั่นจอ 2025” เมื่อวันที่ 17 ตุลาคม พ.ศ. 2567 โดยได้จัดพิธีบวงสรวงขึ้นเพื่อเอาฤกษ์เอาชัยเมื่อวันที่ 27 กุมภาพันธ์ พ.ศ. 2568 ณ แอ็กซ์ สตูดิโอ จังหวัดปทุมธานี
ดยุกลุดวิก วิลเฮ็ล์มในบาวาเรีย (พ.ศ. 2427 - พ.ศ. 2511)

ดยุกลุดวิก วิลเฮ็ล์มในบาวาเรีย (พ.ศ. 2427 - พ.ศ. 2511)  ประสูติเมื่อวันที่ 17 มกราคม พ.ศ. 2427 เป็นพระโอรสใน คาร์ล ธีโอดอร์ ดยุกในบาวาเรีย กับ อินฟันตามารีอา ฌูเซแห่งโปรตุเกส เป็นพระราชนัดดา (หลานตา) ในพระเจ้ามีแกลแห่งโปรตุเกส พระอนุชาในเอลีซาเบ็ทแห่งบาวาเรีย สมเด็จพระราชินีแห่งเบลเยียม พระราชมาตุลา (น้าชาย) ในพระเจ้าเลออปอลที่ 3 แห่งเบลเยียม กับ สมเด็จพระราขินีมารี-โจเซแห่งอิตาลี นอกจากนี้ ทางสายพระโลหิตทางพระมารดา ยังมีความเกี่ยวเนื่องกับ สมเด็จพระจักพรรดินีซิตาแห่งออสเตรีย , แกรนด์ดัชเชสมารี-อาเดลาอีดแห่งลักเซมเบิร์ก , แกรนด์ดัชเชสชาร์ล็อตแห่งลักเซมเบิร์ก และ เจ้าชายเฟลิกซ์ พระราชสวามีแห่งลักเซมเบิร์ก ซึ่งล้วนแล้วแต่เป็นพระราชนัดดา (หลานตา , ยาย) ใน พระเจ้ามีแกลแห่งโปรตุเกส กับ พระนางอาเดิลไฮท์แห่งเลอเวินชไตน์-แวร์ทไฮม์-โรเซินแบร์ค ทั้งสิ้น ทั้งนี้พระองค์ยังเป็นพระภาติยะ (หลานป้าฝ่ายพ่อ) ในจักรพรรดินีเอลีซาเบ็ทแห่งออสเตรีย
พระประวัติ.
พระองค์ประสูติในปี พ.ศ. 2427 พระบิดาคือ คาร์ล ธีโอดอร์ ดยุกในบาวาเรีย พระอนุชาใน จักรพรรดินีเอลีซาเบ็ทแห่งออสเตรีย กับ อินฟันตามารีอา ฌูเซแห่งโปรตุเกส พระราชธิดาใน พระเจ้ามีแกลแห่งโปรตุเกส โดยภายใต้พระบรมราชโองการใน สมเด็จพระเจ้าเลออปอลที่ 2 แห่งเบลเยียม พระองค์เป็น ที่พระชันษาน้อยที่สุดในประวัติศาสตร์ผู้ที่ได้รับเครื่องราชฯ นี้ ด้วยวัยเพียง 14 ปี
เสกสมรส.
พระองค์ทรงเสกสมรสกับเจ้าหญิงเยอรมันนามว่า เจ้าหญิงเอเลนอราแห่งไซน์-วิทเกินชไตน์-แบร์เลอบวร์ค เมื่อวันที่ 19 มีนาคม พ.ศ. 2460 โดยงานเสกสมรส จัดขึ้น ณ โดยที่ไม่มีพระบุตรร่วมกัน 
หลังจากพระชายาสิ้นพระชนม์ในปี พ.ศ. 2508 พระองค์ทรงรับ เจ้าชายมัคส์ ดยุกในบาวาเรีย พระนัดดาใน ดัชเชสมารีอา แกเบรียลในบาวาเรีย ผู้เป็นพระภคินีของพระองค์เอง มาเป็นพระโอรสบุญธรรม
พระองค์สิ้นพระชนม์เมื่อวันที่ 5 พฤศจิกายน พ.ศ. 2511 สิริพระชันษา 84 ปี โดยพระองค์ทรงมีสปา เป็นธุรกิจส่วนพระองค์ ต่อมาได้ดัดแปลงเป็นสถานพยาบาลที่ทันสมัยที่สุดในเมืองในขณะนั้น เมื่อปี พ.ศ. 2500
บรรณานุกรม.
<templatestyles src="Refbegin/styles.css" />